26/12/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 15 de decembro de 2017, pola que se concede a autorización administrativa previa e de construción dunha instalación de distribución eléctrica no concello de Laxe (expediente IN407A 2017/148-1)

Expediente: IN407A 2017/148-1. Promotor: Electra do Foxo, S. L. Denominación da instalación: LMTS 20 kV CT 160 kVA RBTS en Soesto. Concello: Laxe 1. O 26 de setembro de 2017 o promotor solicitou a autorización administrativa previa e a autorización administrativa de construción do proxecto de execución da instalación de distribución eléctrica indicada.2. O proxecto someteuse ao trámite de información pública mediante a súa inserción no DOG do 14 de novembro de 2017 e no BOP do 13 de outubro de 2017.3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Os servizos técnicos da xefatura territorial emitiron un informe favorable sobre a dita solicitude.1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión 6. As características técnicas da instalación son as seguintes: a. Instalación de L. M. T. soterrada baixo tubo Ø160 mm emprazado en canalización existente (31 metros) e en nova canalización 0,5 x 1,20 m (679 metros), de 730 metros de lonxitude en condutor RHZ1-2OL 12/20 kV 3(1 x 240 mm 2 Al), coa orixe en cela de liña existente no centro de distribución Castrelo (expediente IN407A 2014/49-1) e remate en cela de liña do C. T. Soesto proxectado. Neste percorrido instalaranse cinco (5) novas arquetas e aproveitarase o uso de seis (6) arquetas xa existentes, compartido con outras infraestruturas eléctricas da empresa distribuidora. b. Centro de transformación con envolvente prefabricada de formigón, marca Ormazábal, tipo PFU-4 ou similar, de dimensións exteriores aproximadas 4.460 x 2.380 x 2.300 mm, con transformador de 160 kVA de potencia e relación de transformación 20/0,4-0,23 kV e celas modulares con illamento en SF6 en configuración 2L+1P. Cadro de baixa tensión tipo AC4-1600. O C. T. está deseñado para unha máquina de ata 630 kVA. c. Localización das instalacións: P. k. 5+550 da estrada CP-4061 Baio - Laxe (CD Castrelo), p. k. 10+605 da estrada AC-433 Laxe - Recesindes e pistas municipais ata o C. T. Soesto proxectado. Lugares de Castrelo e Soesto, termo municipal de Laxe. d. Orzamento: 79.243, 56 €. 7. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO 1. Conceder a autorización administrativa previa e a autorización administrativa de construción á instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. A posta en servizo da instalación (autorización de explotación) deberá ser expresamente solicitada polo titular da mesma perante desta Xefatura Territorial, acompañando á citada solicitude da seguinte documentación: - Declaracións de conformidade relativas ao material ou equipo e certificacións ou homologacións, se procede, segundo establece o punto 3d) da ITC-RAT 22, do Real Decreto 337/2014, do 9 de maio de 2014, polo que se aproban o Regulamento sobre Condicións Técnicas e Garantías de Seguridade en Instalacións Eléctricas de Alta Tensión e as súas Instrucións Técnicas Complementarias ITC-RAT 01 a 23 ou xustificación da non necesidade. - Certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas que sexan de aplicación na montaxe e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuízo de que os interesados poidan interpor calquera outro recurso que se considere pertinente. A Coruña, 15 de decembro de 2017 Xefe territorial da Coruña P. A., Xefe do Servizo de Coordinación Administrativa e Xestión Económica Artigo 62.3 do Decreto 175/2015, do 3 de decembro Arash Perez de Leon Juara